З прывітаннем да малышоў і іх матуль з татамі звярнулася старшыня раённай арганізацыі ГА “Беларускі саюз жанчын” Ганна Падгол. Ганна Мікалаеўна павіншавала іх, пажадала немаўляткам расці здаровымі і шчаслівымі, радаваць сваіх бацькоў. А матулям і татам зычыла выхаваць сваіх дзяцей шчырымі і працавітымі людзьмі, за якіх ім ніколі не будзе сорамна. Цёплыя словы адрасавала старшыня названага грамадскага аб’яднання азёрнага краю і Ілоне Падгайскай, якая падчас Тыдня маці нарадзіла сыночка Кірыла. Акрамя таго, уручыла Ганна Мікалаеўна ад жансавета раёна віншаванні-наказы бацькам нованароджаных.